Charles-François Daubigny

**Charles-François Daubigny** () var ein fransk landskapsmålar og grafikar. Han er kanskje den fremste representanten i fransk kunst for «le paysage intime», det nære landskapet. Daubigny var ein av forløparane til impresjonistane og vert assosiert med Barbizon-skulen.

## Liv og gjerning

Daubigny var fødd inn i ei kunstnarfamilie i Paris. Han vart lært opp til målar av faren Edmond Daubigny, onkelen og miniatyrmålaren Pierre Daubigny og Paul Delaroche.

Han starta som ein tradisjonell målar, til ei viss grad inspirert av eit opphald i Italia. Kringom 1850 fjerna han seg frå dei heroiske motiva og byrja å studere naturen på ein meir inngåande måte. I staden for storslagne naturlandskap, synte han fram rolege landskap med skog og stilleflytande elvar. Mange av motiva fann han frå sin eigen husbåt som han hadde fått innreidd til atelier, og som han reiste rundt på franske elvar og kanalar med.

Daubigny møtte impresjonisten Camille Corot i 1852, og vart påverka både av han og ein annan fransk målar, Gustave Courbet. Frå 1866 budde han i England. Han var der til både han og Claude Monet måtte reise til heimlandet via Nederland i 1870, grunna den fransk-prøyssiske krigen. Vel tilbake i Auvers møtte han elles ein annan av dei seinare impresjonistane, Paul Cézanne.

Daubigny nytta friske fargar i bileta sine, ofte grønfargar, som ramme om ei fredfull stemning. Små hus, glitrande vatn eller kunne vere slike stemningsskapande element. Gjennom sine motiv frå Barbizonskogen og frå Bretagne står han som den fremste målaren av Barbizon-skulen i fransk kunst.  
  
Han døydde i fødebyen Paris, 61 år gammal.

## Galleri

Daubigny. Landscape.jpg|*Le Satyre* (1848), trykk
Charles-François Daubigny - Les blanchisseuses (1870s).jpg|*Les Blanchisseuses* (1870-1874), olje på lerret, 53 x 80 cm, New York, The Frick Collection.
Charles-François Daubigny - Harvest - Google Art Project.jpg|*Moisson* (1851), olje på lerret, 135 x 196 cm, Paris, musée d'Orsay.
Daubigny Landscape with a pond.jpg|*Paysage au marais* (1861), olje på lerret, 113 x 132 cm, Nasjonalmuseet i Warszawa.
Charles-François Daubigny - Le printemps - Google Art Project.jpg|*Le Printemps* (1862), olje på lerret, 133 x 240 cm, Berlin, Alte Nationalgalerie.
Charles François Daubigny - Banks of the Oise.jpg|*Bords de l'Oise* (1863), olje på lerret, 88.9 x 161,3 cm, kunstmuseet i Saint-Louis i Missouri.
Les Péniches by Daubigny Louvre RF1362 n1.jpg|*Båtar på Oise*, 1865, olje på tavle, 36 x 67 cm, Louvre
Charles François Daubigny - Twilight - Walters 37128.jpg|*Crépuscule* (1866), olje på tavle, 45 x 81.5 cm, Baltimore, Walters Art Museum.
Charles-François Daubigny 005.jpg|*La Confluence de la [[Seine]] et de l'[[elva Oise|Oise]]* (1868), olje på lerret, 87 x 157 cm, Kunstmuseet i Budapest
Charles-François Daubigny - Bateaux sur la côte à Étaples (1871).jpg|*Bateaux sur la côte à [[Étaples]]* (1871), olje på tavle, 34.3 x 58.1 cm, New York, Metropolitan Museum of Art.
Lever de lune à Auvers ou le retour du troupeau.jpg|*Lever de lune à [[Auvers-sur-Oise|Auvers]]*, eller *Le Retour du troupeau* (1877), olje på lerret, 106.5 x 188 cm, musée des beaux-arts de Montréal.


## Kjelder

**Aschehoug og Gyldendals store norske leksikon*
----
**Denne artikkelen bygger på «[[:nb:Charles-François Daubigny|Charles-François Daubigny]]» frå ,  den 15. mai 2012.*  

## Bakgrunnsstoff